ШОФЬОР НА АВТОБУС

Клас по НКПД: 8 – Оператори на машини и съоръжения, и работници по монтаж на изделия

Код по НКПД: 83312002

I.ОПИСАНИЕ НА ДЛЪЖНОСТТА

Обобщено описание на работата, която извършва изпълнителят на длъжността:

1.Шофьорът на автобус управлява поверения му автомобил и извършва определените му от управителя задачи.

Трудови задачи и задължения, характеризиращи съдържанието на длъжността:

2.Преди излизане на път извършва преглед на МПС, проверява гориво, охладителната течност, маслото, гумите, състоянието на работа на двигателя, скоростната кутия, кормилното управление, осветлението, спирачките, предния и заден мост, работата на арматурното табло, действието на кантролните уреди, наличността и състоянието на инструментите и принадлежностите и закрепването на товара.

3.Получава пътен лист и разписание, заверени от механика на МПС.

4.По време на път следи за нормалната работа на двигателя, механизмите на трансмисията и спазва безопасността на движението.

5.Описва в пътния лист данните за извършените курсове.

6.При продължително пътуване периодически спира и проверява състоянието на автобуса и при поява на неизправности и повреди взима мерки за тяхното отстраняване.

7.След завръщане в гаража зарежда МПС с гориво, почиства и измива МПС и го представя на механика.

8.Изпълнява и дгуги конкретно възложени задачи, свързани с изпълняваната длъжност.

II.ПОДЧИНЕНОСТ, ВРЪЗКИ И ВЗАИМОДЕЙСТВИЯ

На кого е подчинена длъжността:

1.В ежедневната работа шофьорът на автобус е подчинен на управителя и на техническия ръководител.

С кои други длъжности във фирмата взаимодейства:

2. При изпълнение на работата взаимодейства със техническия ръководител, водачите и операторите на машини и съоръжения, инспекторът по безопасност на труда, работниците.

С кои други фирми (или длъжности в тях) осъществява връзка:

3. Контактува с доставчици на материали, както и със служители на други предприятия, и организации, във връзка с извършваната от него работа и поддръжката на поверения му товарен автомобил

Как се получават и отчитат задачите:

4. Получава задачите от управителя.

5. Отчита извършените задачи пред управителя.

III.ОТГОВОРНОСТИ НА ДЛЪЖНОСТТА

Материални и финансови:

1.Отговаря за безопасния превоз на пътниците до определеното място.

2.Носи отговорност за настъпили вреди от виновно причинени автопроизшествия или неспазване безопасността при движение.

По безопасност на труда:

3.Шофьорът на автобус е длъжен да спазва утвърдените в предприятието правила за здравословни и безопасни условия на труд и правилата за противопожарна безопасност.

По опазване здравето и работоспособността на другите:

4.Спазва стриктно правилата за движение по пътищата, като предотвратява и свежда до минимум рисковете от произшествия.

5.Не преотстъпва управлението на автомобила на други лица без изрично разпореждане на работодателя.

По опазване на фирмената тайна и поверителната информация:

6.При изпълнение на своите задължения шофьорът на автобус е длъжен да не разпространява информация от личен характер, която би могла да накърни личното достойнство на ръководител, работник или служител в предриятието. Да бъде лоялен към работодателя, като не злоупотребява с неговото доверие и не разпространява поверителни за него сведения, както и да пази доброто име на работодателя.

За резултатите от трудовата дейност:

7.При изпълнение на задълженията си шофьорът на автобус носи отговорност за:

Качественото, своевременно и точно изпълнение при транспортирането на товари.

Спазване на трудовата дисциплина.

Правилната експлоатация и изрядното техническо състояние на повереното му МПС, материали и инструменти.

IV.УСЛОВИЯ НА ТРУД И ПРОИЗВОДСТВЕНА СРЕДА

Специфични условия на труд:

1.Работното място на шофьора на автобус е кариера за открит добив на гнайс в землището на с.Кобилино, общ.Ивайловград.

Режим на труд и почивка:

2.Работно време 2 часа, за да превози работниците от Ивайловград до кариера за открит добив на гнайс в землището на с.Кобилино, общ.Ивайловград в началото на работния ден и обратно в края на деня.

Работно и униформено облекло, лични предпазни средства:

3. Шофьорът на автобус има право на:

 - Работно облекло

Придобивки и привилегии:

4. Няма

V. СИСТЕМА НА РАБОТНА ЗАПЛАТА

1. Твърдо месечно възнаграждение.

 VI. ИЗИСКВАНИЯ ЗА ДЛЪЖНОСТТА:

1.Постижения на изпълнителя.

А) Вид и равнище на образованието: средно–специално образование, правоспособност за управление на МПС - категория DE 

Б) Поведенчески характеристики: способности за самостоятелна работа

2. Личностни изисквания към изпълнителя (задължителни и препоръчителни): отговорност, честност, лоялност, издръжливост и концентрираност.

3. Основни нормативни актове, които трябва да познава лицето, заемащо длъжността:

 - Кодекс на труда;

 - Закон за движение по пътищата;

 - Правилник за прилагане на Закона за движение по пътищата

 - Нормативни актове по безопасност на труда;

 - Правилник за вътрешния трудов ред;

 - Правила за осигуряване на здравословни и безопасни условия на труд;

 - Други вътрешни актове на предприятието;

Настоящата длъжностна характеристика може да бъде изменяна и допълвана от работодателя при промяна на изискванията и задълженията, произтичащи от нормативни или структурни промени.

Изготвил:....................................... 

 Утвърдил:.............................................. 

Дата:..........................

Получих екземпляр от длъжностната характеристика:...............................................................

 (подпис на работника или служителя)

